Swyddog Cyfathrebu, Atynnu ac Ymgysylltu
(1 x swydd Barhaol ac 1 swydd Dros Dro ar gael)
(Nodwch yn gyfredol fod y raddfa gyflog hon yn cynnwys honorariwm sy'n amodol ar werthusiad swydd)
Oes gwir ymrwymiad gennych tuag at Ymgysylltu Cymunedol? Mae Gwasanaeth Tân ac Achub De Cymru'n chwilio i benodi unigolion i ddatblygu rhwydweithiau cymunedol effeithiol a threfnu gweithgareddau a dargedwyd bydd yn codi ein proffil fel cyflogwr dewisol.
Gorwedda'r swyddi cyffrous hyn o dan ein strwythur tîm Perfformiad Gwasanaeth a Chyfathrebiadau - fodd bynnag, yn gychwynnol, bydd y swydd barhaol yn gorwedd o fewn y tîm Recriwtio ac Asesu. Lleolir y ddau dîm yn ein Pencadlys Gwasanaeth Tân yn Llantrisant.
Bydd yr ymgeisydd llwyddiannus yn gyfrifol am:-
Gydweithio â phartneriaid mewnol ac allanol i ddarparu amrediad o ymgyrchoedd i gyfathrebu negeseuon corfforaethol allweddol (e.e. recriwtio, negeseuon ymgysylltu diogelwch a busnes)
Ymgysylltu ac atynnu gweithlu amrywiol i ystod o swyddi a gynigir o fewn ein Gwasanaeth
Nodiadau:-
-Mae sgiliau Iaith Gymraeg yn hanfodol ar gyfer y swydd hon
-Mae'r rôl hon yn cynnwys teithio cyson rhwng lleoliadau ar draws ardal De Cymru Bydd angen i'r ymgeisydd llwyddiannus allu teithio'n annibynnol a chynhelir gwiriad trwydded yrru. Disgwylir peth gwaith gyda'r nosweithiau/ar benwythnosau
Gellir canfod mwy o fanylion mewn perthynas â'r rôl hon a'r sgiliau ieithyddol sy'n ofynnol o fewn y Swydd-Ddisgrifiad a'r Fanyleb Person. Nodwch fod un Swydd-Ddisgrifiad ar gyfer y swydd barhaol ac un arall ar gyfer y rôl dros dro. Gall ymgeisydd sy'n dymuno ymgeisio ar gyfer y ddwy rôl yn gydamserol gwblhau un ffurflen gais.